b'\n_START_ARTICLE_\nKodr\xc5\xb3 vyno regionas\n_START_PARAGRAPH_\nKodr\xc5\xb3 vyno regionas\xc2\xa0\xe2\x80\x93 Moldavijos vyno regionas, kurios centrin\xc4\x97 dalis yra labiausiai pramonin\xc4\x97 Moldavijos dalis. \xc5\xa0iame regione yra dauguma (60\xc2\xa0%) Moldavijos vynuogyn\xc5\xb3 bei pirmin\xc4\x97s vyno gamybos bei pilstymo \xc4\xaf butelius \xc4\xafmoni\xc5\xb3._NEWLINE_Regionui b\xc5\xabdingi mi\xc5\xa1kai, kalvos ir banguotas kra\xc5\xa1tovaizdis apsaugo vynuogynus nuo \xc5\xbeiemos \xc5\xa1al\xc4\x8di\xc5\xb3 ir saus\xc5\xb3 vasaros v\xc4\x97j\xc5\xb3. Tai geriausia teritorija Feteasca, Sauvignon, Riesling, Traminer ro\xc5\xbeinio ir Cabernet gamybai. Regione yra ir garsi mikroklimatu Romene\xc5\xa1ti vietov\xc4\x97, kurioje seniau buvo Romanov\xc5\xb3 dinastijos vyndaryst\xc4\x97s kolonija. Tai vietov\xc4\x97, kur gaunami geriausi baltieji ir putojantys vynai, spirituoti vynai ir cheresai._NEWLINE_Kodr\xc5\xb3 regione Krikovos (mold. Cricova) mieste, Milestii Mi\xc4\x8dio (mold. Milestii Mici) ir Brene\xc5\xa1\xc4\x8dio (mold. Br\xc4\x83ne\xc5\x9fti) miesteliuose yra \xc5\xbeinomiausi Moldavijos vyn\xc5\xb3 vyno r\xc5\xabsiai. Juose telpa milijonai dekalitr\xc5\xb3 vyno ir brend\xc5\xbeio, kurie laikomi vyno laikymui ir i\xc5\xa1laikymui tinkamiausiomis s\xc4\x85lygomis\xc2\xa0\xe2\x80\x93 12\xe2\x80\x9314\xc2\xa0\xc2\xb0C ir 80\xc2\xa0% dr\xc4\x97gnyje. R\xc5\xabsiai \xc4\xafrengti giliai po \xc5\xbeeme katakombose, susidariusiose lau\xc5\xbeiant kriauklain\xc4\xaf, i\xc5\xa1 kurio pastatytas Ki\xc5\xa1iniovas.'